**Pentti Juhani Rissanen** (s. 23. toukokuuta 1943 Joensuu) on suomalainen asianajaja ja pankinjohtaja.

Koulutus ja työura
------------------

Rissanen valmistui oikeustieteen kandidaatiksi Helsingin yliopistosta vuonna 1965 ja sai varatuomarin arvon 1972. Hän työskenteli kolmekymmentä vuotta (1965–1995) Kansallis-Osake-Pankissa, muun muassa konsernin hallintojohtajana 1992–1995, sekä kuului pankin johtokuntaan 1988–1995. Vuosina 1997–2006 hänellä oli oma asianajotoimisto. Hän hoiti lukuisia luottamustehtäviä muun muassa Alli Paasikiven Säätiön taloudenhoitajana vuodesta 1984, HYY-yhtiöiden hallituksen jäsenenä 1985–1995, Suomen Lääketieteen Säätiön hallintoneuvostossa 1987–1995, Suomen pankkiyhdistyksen lakivaliokunnan jäsenenä 1989–1995, Keskuskauppakamarin lakivaliokunnassa 1989–1995 ja Liiketyönantajain Keskusliiton hallituksen jäsenenä 1992–1995.

Toiminta Kansallis-Osake-Pankissa
---------------------------------

KOP:n johtokunnassa Rissanen piti pankin vuoden 1994 kansallisannin markkinointia lainvastaisena, kun annettiin ymmärtää suursijoittajien sitoutuneen merkitsemään osakkeita yli miljardilla markalla, vaikka niin ei ollut. Myöhemmin pankin johto, Rissanen mukaan lukien, joutui syytteeseen piensijoittajien harhauttamisesta. Helsingin käräjäoikeuden vuonna 1996 antaman tuomion mukaan osa markkinoinnista oli saattanut olla harhaanjohtavaa, mutta tahallisuudesta tai törkeästä huolimattomuudesta ei ollut näyttöä.

Rissanen oli joutunut annin järjestämistä koskevien huomautustensa sekä Kouri-kauppojen jälkiselvittelyissä antamisensa lausuntojen vuoksi pankin hallintoneuvoston epäsuosioon. Kun aiempi pääjohtaja Jaakko Lassila oli vuonna 1991 kiistänyt, että Pentti Kouri olisi toiminut KOP:n bulvaanina ja että voitonjaosta olisi ollut kiistaa. Rissanen oli kuitenkin myöntänyt *Helsingin Sanomille*, että KOP oli tehnyt pankin kannalta epäedullisia sopimuksia. Lisäksi Rissasen pelättiin vastustavan KOP:n tulossa olevaa fuusiota Suomen Yhdyspankin kanssa ja olevan vuotoriski. Tammikuussa 1995 Rissanen ensin vapautettiin pankin johtokunnan jäsenyydestä. Muutamaa päivää myöhemmin pääjohtaja Pertti Voutilainen vapautti hänet hallintojohtajan tehtävästä ja hänet siirrettiin erityistehtäviin. Viikko tämän jälkeen Rissanen irtisanottiin.

Maaliskuun 1995 yhtiökokouksessa Rissanen kuuluikin niihin, jotka vastustivat KOP:n ja SYP:n fuusiota, koska he pitivät sitä lainvastaisena.

Pitkällisen oikeusriidan päätteeksi Korkein oikeus päätti 1999, että johtokunnan jäsenet eivät ole työsuhteessa vaan heidät rinnastetaan toimitusjohtajiin eli he ovat osa toimielimiä, joilla ei ole työsuhdeturvaa. Haastehakemukseensa Rissanen oli aikanaan liittänyt myös pankin salaisia asiakirjoja.

Yksityiselämä
-------------

Pentti Rissasen puoliso on eläkkeellä oleva kansliapäällikkö, professori Kirsti Rissanen. Heillä on neljä yhteistä lasta, joista yksi on kuollut.

Lähteet
-------

1. 1 2 3 4  *Kuka kukin on 2003*, s. 837. Helsinki 2002. ISBN 951-1-18086-X
2. ↑  Tuominen, Tia (toim.): *Suomen lakimiehet 2015 Finlands jurister*, s. 779. Helsinki: Talentum, 2015. ISBN 978-952-14-2536-3.   
Asianajotoimisto Pentti Rissanen. Yritys- ja yhteisötietojärjestelmä / Yritys- ja yhteisöhaku.
3. 1 2 3  Pietilä, Antti-Pekka: *Pankkikirja: Miksi veronmaksajat menettivät miljardinsa?*, s. 56–61. Helsinki: Art House, 1995. ISBN 951-884-168-3.
4. ↑  Jääskeläinen, Atte: KOP:stä erotettu Rissanen: Kansallisanti pitäisi maksaa takaisin *Helsingin Sanomat*.  14.2.1995. Viitattu 29.12.2023.
5. ↑  Jaakkola, Juha – Jääskeläinen, Atte: Suuromistajien "sitoutuminen" Kansallisantiin oli löysää puhetta: KOP:n johto epäili itsekin piensijoittajien harhauttamista.  *Helsingin Sanomat*, 2.9.1996.  Sanoma Osakeyhtiö. Artikkelin maksullinen verkkoversio.. Viitattu 30.12.2023.
6. ↑  Oikeudenkäynti KOP:n johtoa vastaan alkoi *MTV Uutiset*.  14.11.1996. Viitattu 29.12.2023.
7. ↑  Ruonala, Marko: Oikeus hylkäsi syytteet KOP:n johtoa vastaan: Päätös suuri helpotus Pertti Voutilaiselle *Helsingin Sanomat*.  20.12.1996. Viitattu 29.12.2023.
8. ↑  Jääskeläinen, Atte – Koponen, Kalle: KOP kärsii "tyhmistä sopimuksista": Pentti Rissanen sanoo nuorten juppien tehneen virheitä nousukaudella.  *Helsingin Sanomat*, 28.6.1991.  Sanoma Osakeyhtiö. Artikkelin maksullinen verkkoversio.. Viitattu 30.12.2023.
9. 1 2  Jääskeläinen, Atte: Merita voitti Rissas-riidan *Helsingin Sanomat*.  17.9.1999. Viitattu 26.12.2023.
10. ↑  Blåfield, Antti: Pankkifuusio ratkeaa tänään: Pentti Rissanen uhkaa viedä fuusion oikeuteen.  *Kauppalehti*, 16.3.1995. Artikkkelin maksullinen verkkoversio.. Viitattu 27.12.2023.
11. ↑  Uskali, Turo: Hovioikeus: KOP:n Rissasen irtisanominen oli laiton.  *Helsingin Sanomat*, 18.4.1997.  Sanoma Osakeyhtiö. Artikkelin maksullinen verkkoversio.. Viitattu 30.12.2023.

Aiheesta muualla
----------------

* Korkeimman oikeuden ennakkoratkaisu KKO 1999:97 työsopimuslain soveltamisalasta. Finlex.